google/wiki40b huggingface dataset:
Anna Krefting

Liv

Hennes danskfødte far arbeidet som magasinforvalter på Akershus festning da hun ble født. I 1694 etablerte han seg som kjøpmann i Christiania. Moren var datter av land- og krigskommissær Dominicus Braunmann, som også hadde vært magasinforvalter på Akershus.
Da Anna Vogt var seksten år gammel ble hun gift med Herman Krefting, som var arving til Bærums Verk. Hans far hadde kjøpt jernverket i 1665, og mellom 1672 og 1682 hadde han kjøpt inn store eiendommer som ble lagt til verket. I alt dreide det seg om seksti gårder i Asker og Bærum og på Romerike.
I 1712 døde Herman Krefting. De hadde da fått seks barn, og det sjuende var på vei. Anna Krefting valgte altså som enke og sjubarnsmor å ta over driften av verket, som var en av de største bedriftene i Norge. Hun fortsatte å handle med eiendom, og hadde i tillegg til driften av selve verket også ansvar for at framstilling av trekull og gruvedrift gikk som det skulle. Gjennom hennes tid som bedriftsleder verserte det flere rettssaker mellom Anna Krefting og grev Ferdinand Anton Danneskiold-Laurvig om malmbryting på Langøy, der grevens menn forsynte seg på hennes gruvefelt. 
Hun opprettet en verksskole for de ansattes barn, og viste også på andre måter omsorg for de som jobbet for henne. Hun var også en sjenerøs giver til Tanum kirke, der hun ved siden av å gi midler til restaurering også ga en prekestol, døpefont med baldakin, knelebenk og lysekrone. Hun fikk også laget gravkapell og gravkjeller for sin familie. 
I 1719 fikk Anna Krefting privilegiet til å drive Dikemark jernverk. Dette drev hun sammen med svigersønnen Andreas Walleur, som var gift med eldstedatteren Anna Katarina Krefting. Etter at han døde i 1742 drev hun Dikemark sammen med Anna Katarina, og fra 1745 til 1778 drev datteren det alene. 
To dansk-norske konger besøkte Kreftings jernverk. Frederik IV kom i 1704, og Christian VI i 1733. Mer dramatisk var det da Karl XII kom i 1716, under Det første Norgesfelttoget. Anna Krefting sørget for at norske styrker ved Gjellebekk skanse og på Krokskogen fikk vite at svenskene var på vei, og dette førte til at svenskene vurderte å legge hele jernverket i grus. 
I 1762 brant store deler av jernverket. Anna Krefting var da 79 år gammel, men tok fatt på å gjenoppbygge verket. Da hun døde i 1766 var det ingen av hennes arvinger som ville overta, og verket ble derfor solgt på auksjon.
Hun ble gravlagt i gravkapellet som hun selv hadde fått bygd i Tanum kirke.
I 2015 ble det forslått å oppkalle en gate på Filipstad etter henne, i forbindelse med omregulering av havneområdet.
Anna Krefting skole ble etablert 1. august 2018 ved en sammenslåing av barneskolene Bærums Verk skole og Lesterud skole.
Bunkyo

Bunkyô (文京区 -ku) er en av Tokyos 23 bydeler.
Bunkyô-ku ble opprettet den 15. mars 1947.
Koehler Nunatak

Koehler Nunatak er etn isolert nunatak om lag 37 km øst-sørøst for Mount Manthe, ved sørøstenden av Hudsonfjellene i Antarktis. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1960-66. Nunataken ble navngitt av Advisory Committee on Antarctic Names (US-ACAN) etter Walter Koehler i U.S. Army Aviation Detachment, en helikopterpilot under kartleggingen av Ellsworth Land i 1968-69.
Hvor er du?

Melodi Grand Prix

Sangen var en av fem som ble plukket ut til den norske finalen på NRK Marienlyst lørdag 16. februar. Den var først ut på scenen og ble framført av Jahn Teigen med lite orkester, og siden av Anne-Karine Strøm med stort orkester. 
En jury på 14 personer kåret sangen til vinner, og «Hvor er du?» ble dermed Norges bidrag til den internasjonale finalen i Brighton lørdag 6. april.
Utdypende artikkel: Melodi Grand Prix 1974

Eurovision Song Contest

I årene 1973–76 kunne deltakerlandene selv velge hvilket språk de kunne synge på, og den norske låten ble oversatt til engelsk og fikk tittelen «The First Day of Love» (Den første dagen med kjærlighet). Dette var første gang Norges bidrag ikke hadde noen som helst tekst på norsk. 
Sangen ble framført som fjerde bidrag i Brighton, etter Spanias Peret med «Canta y sé feliz», og før Hellas' Marinélla med «Krasí, thálassa ke t'agóri mou». Som korister hadde Strøm med seg Bjørn Kruse og Philip A. Kruse, som sammen med henne hadde representert Norge i Eurovision Song Contest 1973 som Bendik Singers. Anne Lise Gjøstøl var også med på scenen i Brighton som korist.
Da avstemningen var over, hadde Norge bare fått tre poeng og havnet på en firedelt sisteplass av 17 deltakere, sammen med Portugal, Sveits og Tyskland.
Utdypende artikkel: Eurovision Song Contest 1974

Om sangen

Sangen er et inspirerende nummer, om kjærlighetens fornyende kraft. Alle i verden ønsker det samme, og at ved å bevege seg mot det målet, vil menneskeslekten komme nærmere.
Anne-Karine Strøm har spilt inn sangen. Den ble utgitt på norsk på singelen Polydor 2052 088 i 1974. Arrangementet var ved Frode Thingnæs, og produsent var Johnny Sareussen.
Ishpeming

Geografi

Ifølge folketellingen i 2000, er byens areal på 24 km², hvorav 22,5 km² er land og 0,6 km² er vann. Ishpeming ligger 240 meter over Øvresjøen, noe som tilsvarer 438 moh. De høyereliggende områdene i Ishpeming og omegn, inkludert byen Negaunee i øst, har et uvanlig stort snøfall p.g.a. lake-effect snø.
Julius (sjimpanse)

Julius (født 26. desember 1979 i Kristiansand Dyrepark) er en sjimpanse  som er kjent på internett og i media gjennom tv-programmer, en barnepoplåt av Terje Formoe og som emne for en biografi.

Biografi

Etter fødselen, 2 juledag 1979, ble sjimpanseungen avvist av sin mor Sanne. For å redde livet hans, måtte han hentes ut fra sjimpanseflokken. Da var han svekket og hadde fått bitt av den ene pekefingeren. Julius bodde først en liten periode hjemme hos dyreparkens dyrlege for å pleie fingeren. 
Etter kort tid flyttet han inn hos direktøren for dyreparken, Edvard Moseid, sammen med Marit Espejord (da Moseid) og døtrene han Ane og Siv. Her bodde han sitt første år, og var som en lillebror for Ane og Siv. Han feiret jul og bursdager der, og var et fullverdig medlem av familien. Da Julius var 1 år gammel startet tilvenningen til det å bli satt tilbake i apeflokken. Han overnattet enkelte netter i dyreparken, men bodde ikke i dyreparken på fulltid før han var nærmere 5 år. Julius har den dag i dag et nært forhold til pappa Edvard, mamma Marit og søstrene Ane og Siv. Han viser tydelig gjensynsglede når han får besøk av familien sin den dag i dag. 
Intensjonen var at Julius skulle bringes tilbake til familien sin i sjimpanseflokken. Det ble gjort forsøk på dette, men Julius hadde tydelige atferdsvansker. Som voksen levde han derfor isolert fra sjimpanseflokken de første årene i Juliusgrotta. Julius slet med å finne sin plass blant sjimpansene, og hørte samtidig ikke til hos menneskene heller.  
De forsøkte også å finne en make til Julius. Den første ble «Miff» i 1996. Det viste seg imidlertid at Miff allerede var gravid da hun kom sammen med Julius. Han var aggressiv både mot Miff og babyen, så Julius og Miff måtte skilles. Senere har han hatt kortere forhold med «Dixi» og «Josefine».
15. mai 2003 ble Julius far til en unge sammen med Bini, ungen fikk navnet Julius Junior. 
Julius fikk 5. november 2006 en ny sønn med Dixi. Kjønnet var i starten ukjent, da Dixi holdt barnet hos seg til enhver tid i den første tiden etter fødselen. Etter en navnekonkurranse, fikk avkommet navnet Linus. Siden har han fått en datter som har fått navnet Yr. 
3. mai 2012 ble Linus, fem år gammel, funnet druknet i vanngraven ved innhegningen.
Julius er i dag leder for hele sjimpanseflokken. Han er fortsatt sterkt preget av sin oppvekst sammen med mennesker, og vet for eksempel godt at bursdager feires med kake, brus og pakker. 
Han bruker pappesker som biler, og husker fortsatt lekene han lekte sammen med søstrene sine da han var liten. 
Julius har en lek han kun leker med Ane, og en han kun leker med Siv. Er søstrene på besøk blir Julius leken og litt rampete, og kommer pappa Edvard eller mamma Marit på besøk blir Julius rolig.

Julius i TV og populærkultur

I 1983 fikk Julius sin egen sang ved navn Her kommer Julius skrevet av Terje Formoe.
NRK lagde en serie på tre episoder, om «Julius» som gikk som barne-TV i 1981. Etter dette ble Julius landskjent, og var i mange år Dyreparkens største attraksjon.
Stuping under Middelhavslekene 1959

Stuping under Middelhavslekene 1959. Stuping var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var tredje gangen som stuping var med på programmet under Middelhavslekene. Det ble konkurrert i to øvelser, sviktstup og tårnstup, kun for menn.
Reelin' In the Years

Struktur

Musikken har et relativt høyt tempo, og åpner med en gitarsolo av Elliott Randall. Donald Fagen synger en noe heseblesende tekst over et modulerende pianotema. Sangen avsluttes med nok en gitarsolo fra Randall.
Teksten er noe vanskelig å tolke, som med de fleste Steely Dan-sangene. En vanlig tolkning blant Steely Dan-fans går ut på at hvert vers representerer faser av en manns følelesesmessige utvikling, og hvordan de forandrer seg etter hvert som han blir eldre.
Softball under Sentralamerikanske og karibiske leker 1990

Softball under Sentralamerikanske og karibiske leker 1990. Softball var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var sjette gangen som softball var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.
Parahybolasius

Utseende

En middelsstor, gråbrunt-spraglete trebukk. Antennene er tynne og noe lengre enn kroppen. Pronotum er mye bredere enn lant, nærmest sekskantet, med en kraftig, butt pigg på hver sidekant og et ovalt, blankt svart felt i midten. Dekkvingene har et par fine lengderibber og ender i en liten pigg. De er lyst gråbrune med brunsvarte flekker.

Levevis

Larvene inne i små greiner og kvister.
Voss Tidende

Voss Tidende var en kortvarig avis utgitt i Voss fra 1906 til 1913.
Avisen startet som Voss Avis i 1906, endret navn til Voss Tidende i 1912, og gikk inn i 1913. Avisen var ment som en konkurrent til Hordaland, men lyktes ikke med å etablere seg.
St. James's

Toponymi

Stedsnavnet St. James er avledet av et sykehus for spedalske som var viet til helgenen sankt James, på norsk apostelen Jakob den yngre (sønn av Alfaios). Stedet for sykehuset er nå dekket av St. James's Palace, ett av eldste palasser i England. Området er uformelt kjent som «klubblandet» grunnet den historiske tilstedeværelsen av herreklubber.

Historie

St. James's var en gang en del av den samme kongelige parken som Green Park og St. James's Park. Karl II gav i 1660 Henry Jermyn, 1. jarl av St Albans, rett til å bygge ut området. Gater ble langt i et rutenett med en sentral plass midt i (St. James's Square), og bebygd med palasser for aristokratiet.
Fram til den andre verdenskrig fortsatte St. James's å være et av Londons mest eksklusive boligområder. Kjente residenser i St. James's er St. James's Palace, Clarence House, Marlborough House, Lancaster House, Spencer House og Schomberg House.
I dag er St. James's hovedsakelig et forretningsstrøk, med noen av Londons (og dermed verdens) høyeste husleier. Her ligger hovedkvarteret til de transnasjonale selskapene BP og Rio Tinto. Strøket har et stort antall dyre kunst- og antikvitetsforretninger, og kjente vinhandlere som Justerini and Brooks og Berry Brothers and Rudd. St. James's er også kjent for sine mange klubber, og ses av og til omtalt som «Clubland». Klubbene i St. James's er møtesteder for Storbritannias absolutte overklasse.
Berlin Ostbahnhof

Berlin Ostbahnhof (tidligere Schlesischer Bahnhof) er en jernbanestasjon i Berlin som historisk har vært kjent under flere navn.
Den ble åpnet i 1842 under navnet Frankfurter Bahnhof som vestlig endestasjon for Frankfurter Eisenbahn til Frankfurt an der Oder. I forbindelse med fusjonen mellom Frankfurter Bahn og Niederschlesisch-Märkische Eisenbahn i 1845 ble den omdøpt til Niederschlesisch-Märkischer Bahnhof. I 1852 ble jernbaneselskapet overtatt av den prøyssiske stat, og stasjonen fikk navnet Schlesischer Bahnhof
Under byggingen av Berliner Stadtbahn i 1882 ble den opprinnelige endestasjonen gjort til en gjennomgangsstasjon. Under bygningsarbeidene ble persontrafikken ledet til Ostbahnhof noen hundre meter nord for Cüstriner Platz. Samtidig ble skinnegangen til Preußische Ostbahn flyttet fra Ostbahnhof til Schlesischer Bahnhof. Etter gjenåpningen av Schlesischer Bahnhof ble den gamle Ostbahnhof stengt.
I 1950 omdøpte kommunistregimet Schlesischer Bahnhof til Ostbahnhof. I 1987 ble den så omdøpt til Hauptbahnhof. Jernbanestasjonen hadde dengang internasjonal trafikk til bl.a. Skandinavia.
I 1998 fikk den navnet Berlin Ostbahnhof.
Jernbanestasjonen er en av de viktigste i det østlige Berlin. Den har ni spor, derav fire for S-Bahn (forstadstog) og to for gjennomgangstog.
Fra 1903 fantes det nord for Schlesischer Bahnhof et spor kalt Wriezener Bahnsteig, som fra 1924 ble en egen stasjon kalt Wriezener Bahnhof, brukt for persontrafikk i retning Wriezen. Stasjonen ble 31. desember 1949 stengt for persontrafikk og senere bare brukt for posttrafikk.
Sydøst for stasjonen lå godsstasjonen Ostgüterbahnhof, som ble revet i 2003. Syd for Ostbahnhof ligger også den tidligere Postbahnhof, hvor stasjonshallen er bevart og brukes til utstillinger, som klubb og for konserter.
Forandring fryder (film)

Handling

Den norskættede komponisten Gregor Ivanow bor i en villa utenfor Stockholm sammen med hustruen, Vera, hushjelpen Maria og foxterrieren Dotti. Han forsøker å komponere, men blir hele tiden forstyrret og ser fram til skilsmissen fra hustruen. Gregor mener at hun er for borgerlig, alldagelig og ikke inspirerer ham.
Farbror Ludvig, som er advokat, kommer på besøk. Han foreslår en ettårig prøveseparasjon og at ektefellene skal møtes igjen på Gregors fødselsdag. Vera besøker den mondéne operettestjernen Monica Falk, som blir oppvartet av Gregor. Dette gjør Vera sjalu, men Monica sier at det har hun ingen grunn til, for hun elsker ikke den bortskjemte mannen. Monica og Vera reiser til Paris der Vera lærer å kle seg smartere og å oppføre seg mer verdensvant.
På Gregors fødselsdag ordner Monica det slik at Vera gjør en dramatisk entré i et finere aftenantrekk. Gregor og Vera «rømmer» til et landsens hotell og tilbringer en natt sammen, hvorpå Vera forlater ham på nytt. Hun misliker nemlig at ektemannen elsker hennes «falske» jeg og ikke hennes ekte. 
Ett år senere dukker Monica opp hos Gregor med en gutt på tre måneder. Han er resultatet av Vera og Gregors natt på hotellet. Gregor driver på med babystell til Vera kommer en uke senere. Nå har han blitt mer innstilt på et borgerlig liv med den «hverdagslige» Vera og ektefellene blir forsonet.
Negociant

Negociant (Fransk: négociant, fransk uttale: ​[ne.go.sjɑ̃]) er hentet fra fransk, og kan oversettes til «vinhandler». Selskap eller person som kjøper inn vin eller vindruer. Dette innkjøpte materialet, blir videreforedlet til ferdig produkt som selges under navnet til negocianten .
Négocianter kjøper alt fra druer, til druemost, til viner i ulik grad av ferdigstillelse. Når det gjelder druer eller most, utfører negocianten praktisk talt all vinfremstilling selv. Viner fra négocianter produseres i alle klassifikasjoner, helt opp til AOC Village og Premier cru. Vinmateriale fra Grand cru-marker er sjelden til salg grunnet sin eksklusivitet.  
Et stadig økende antall respekterte vinbønder har også en négociantbedrift som drives parallelt. Egen vin, fra egne vinmarker, blir merket med «Domaine» .
Ornipholidotos

Utseende

Nokså små (vingespenn 32-36 millimeter), spinkle sommerfugler med avrundede vinger uten stjerter eller utskudd. Oversidens grunnfarge er hvit til kremfarget, ofte med mørke ytterkanter. Vingene er ofte delvis gjennomsiktige.

Levevis

For i alle fall noen arter ser det ut til at larvene lever av blågrønnbakterier. Disse sommerfuglene er skogsinsekter.

Utbredelse

Slekten er utbredt i Afrika sør for Sahara.
Merodon equestris

Utseende

En middelsstor til stor (14-16 mm), svært tettbygd, tett hårete blomsterflue, påfallende kraftig. Den finnes i flere fargevarianter som etterligner ulike humler. Vanlige fargevarianter er blant andre: hele kroppen gulhåret; thorax gul i fremre del, svart i bakre, bakkroppen svart i fremre del, gul i bakre; eller hele kroppen svarthåret bortsett fra bakkroppsspissen som er gulhåret. Flere av fargevariantene har fått egne navn. Fasettøynene er fint hårete og møtes i midten hos hannen men ikke hos hunnen. Ansiktet er ganske flatt, bestøvet på sidene, blankt svart i midten. Antennene er korte og mørke, antennebørsten naken. Thorax er nesten kvadratisk med rundede hjørner. Beina er helt svarte, påfallende korte og kraftige. Baklårene er fortykkede, bakleggene krumme og kraftige med en kul på innsiden litt før spissen, spissen med en kraftig, innoverrettet tagg. Vingene er glassklare med brune årer.

Levevis

Larven utvikler seg i blomsterløker, særlig av narsisser (Narcissus spp.) men også av ulike slags liljer. Arten ser ikke ut til å gå på noen viltvoksende planter i Norge så den er neppe opprinnelig hjemmehørende her, dette støttes av at det ikke kjennes gamle (før 1900) funn av den fra Skandinavia. Arten kan gjøre en del skade i hager ved at de angrepne løkene gjerne råtner. De voksne fluene flyr i mai-august, men de virker forholdsvis tunge og trege og flyr lite. Hunnene legger egg ved rothalsen av næringsplantene.

Utbredelse

Arten stammer trolig fra middelhavsområdet, men er i dag spredt til store områder, sannsynligvis på grunn av handel med blomsterløker. Den finnes over mesteparten av Palearktis, i Nord-Amerika og på New Zealand. I Norge er den funnet langs kysten nord til Møre.
First Sea Lord

First Sea Lord (bokstavelig «Første herre av havet»; øverste kommandant av den britiske flåten), eller fulle tittel The First Sea Lord and Chief of Naval Staff (1SL/CNS) er den profesjonelle overhodet av Storbritannias kongelige marine (Royal Navy) og hele den maritime tjeneste (Naval Service). Tittelen er særegen for Storbritannia, den tilsvarende norske posisjonen er admiral. Den opprinnelig tittelen var First Naval Lord («Første maritime herre»). Konseptet med en profesjonell (ikke politisk utnevnt) First Naval Lord ble innført i 1805, og denne tittelen ble endret til First Sea Lord ved utnevnelsen av John Arbuthnot Fisher i 1904. Fra 1923 og framover var First Sea Lord også et medlem av Sjefene av stabkomiteen (Chiefs of Staff Committee, CSC). Han sitter nå også i det britiske forsvarsrådet (Defence Council), som er en del av Forsvarsministeriet, og i admiralitet (Admiralty Board).
Den nåværende First Sea Lord er admiral Philip Jones som ble utnevnt i april 2016.
VM i hurtig- og lynsjakk 2015

Deltagere

Fra Norge stilte Magnus Carlsen, Simen Agdestein og Aryan Tari. Carlsen var regjerende verdensmester i både hurtigsjakk og lynsjakk fra 2014.

Metode

Mesterskapet ble spilt i et sveitsersystem der, så langt det lot seg gjøre, spillerne som lå nærmest hverandre i sammenlagtstilling til enhver tid spilte mot hverandre. En spiller kunne ikke møte samme motstander i samme turnering mer enn én gang.

Tid

I hurtigsjakk er tidsreglene 15 minutter + 10 sekunder per trekk. I lynsjakk er tidsreglene 3 minutter + 2 sekunder per trekk.
Lærertetthet

Lærertetthet er et forholdstall mellom antall elever per lærer. Lærertetthet brukes som mål for gjennomsnittlig klasse- eller gruppestørrelse. Begrepet benyttes gjerne i skoleadministrasjon, statistikk, pedagogisk forskning og utdanningspolitikk.

Måling av lærertetthet

Det vanligste målet på lærertettet er gruppestørrelse. Det vil si forholdet mellom elevtimer og lærertimer:
I Norge publiseres gjerne statistikk for lærertetthet gjennom tall for «gruppestørrelse 2». Det gir en indikasjon på elever per lærer i ordinær undervisning uten å ta med spesialundervisning eller særskilt norsk.Gruppestørrelse 2 er definert som forholdet mellom elevtimer minus timer til spesialundervisning og særskilt norskopplæring, og ordinære undervisningstimer pluss oppdeling til samiske språkalternativer.

Lærertetthet og læringseffekt

Et ofte debattert spørsmål i skoleforskning og utdanningspolitikk er i hvilken grad redusert klassestørrelse bidrar til at elevene lærer mer. Ifølge den newzeelandske skoleforskeren John Hattie har reduksjon i klassestørrelse liten effekt på læringsutbytte sammenlignet med andre tiltak. En analyse av registerdata fra Statistisk sentralbyrå fra 2017 konkluderte med at klassestørrelse hadde liten innvirkning. men dette er omdiskutert.
Gummibandet

Gummibandet var en svensk popgruppe som ble startet i Stockholm i 1973.
De fleste medlemmene hadde tidigere vært medlemmer av The Hep Stars. Bandet besto av Christer Petterson trommer, Bernt Liljegren gitar, Lennart Hegland bass, og Janne Frisk gitar. I 1978 overtok Tony Walter på trommer.
Frida (TV)

Frida er en norsk novellefilm i to deler som ble vist i NRKs ungdomsprogram Midt i smørøyet i 1989.
11 år gamle Maria Kvalheim spilte hovedrollen som Frida, en ung jente som er i ferd med å oppdage kjærligheten for første gang. Torun Lian stod for manuskriptet, mens Berit Nesheim hadde regien.
Frida ble enormt populær og vant Amandaprisen for beste barne/ungdomsfilm. Den ble solgt til en rekke land og ble en av de dramaproduksjonene som har solgt mest for NRK i verden. Basert på denne suksessen lagde Lian og Nesheim enda en novellefilm om Frida kalt Frida og det urolige hjertet (innspilt i 1990, men først vist i 1992) og den populære spillefilmen Frida - med hjertet i hånden (1991).

Handling

Frida er 11 år gammel og står på terskelen til ungdomstiden - med alt det innebærer. Hennes 15 år gamle storesøster Kaisa er helt oppslukt av gutter og leser masse klissete, romantiske ungdomsblader. Frida synes Kaisa oppfører seg kjempeteit og selv har hun aldri tenkt å bli slik, men så begynner saker og ting å skje.
Thor 6

Thor 6 er en norsk tv- og kommunikasjonssatellitt som eies av Telenor Satellite Broadcasting. Den ble skutt opp torsdag 29. oktober 2009 med Ariane 5 ECA launcher fra Centre spatial guyanais i Fransk Guyana. Oppskytingen var vellykket, og etterfulgte oppskytingen av Thor 5 fra Baikonur den 11. februar 2008.
Satellitten er bygget av Thales i Cannes i Frankrike. Den skal tilby parabol-TV (DTH) og telekommunikasjonstjenester i Norden, Baltikum, Øst-Europa og Midtøsten. I den nordiske regionen blir TV-tilbyderen Canal Digital hovedkunden. Thor 6 befinner seg på 1 grad vest, samme sted som Thor 5 og Thor 3.
Thor 6 erstatter etterhvert Thor 3, som har vært i drift i drøye elleve år. Thor 6 har en forventet levetid på minst femten år, avhengig av drivstoffbruk under navigasjon og kursretting.
Slavekirkegården

Slavekirkegården er stedet hvor døde straffanger («slaver») fra Fredriksten festning ble gravlagt. Det offisielle slaveriet på festningen varte fra ca. 1700 til 1845, men når dette stedet ble tatt i bruk som gravplass i den perioden vites ikke. Det finnes heller ikke noe samlet antall på hvor mange som ble gravlagt her, men det antas at i hvert fall 14 slaver som døde i en koleraepedemi i 1834 er blant dem. De små haugene inne på området er selve gravene. Plassen skal være det eneste gravsted fra slaveriets tid i Norge som formelt er innviet. Stedet holdes ved like som den enkle og bortgjemte gravplass det var.